**Duchovná obnova pre ASC – február 2022**

**Podnety vo forme lektio divina na text Ef 4**

Čas na 5-10 min na tiché čítanie textu

# Čítanie (lektio)

* Viera nás volá, aby sme sa vedeli znášať, prijať a zostať v jednote
* Máme jedného Otca, jedného Pána, jeden krst
* Dostali sme rôzne dary, niekto viac, niekto menej
* Apoštoli, proroci, evanjelisti, pastieri, učitelia
* Povolaní budovať jednotu Kristovho tela
* Všetko sa buduje v láske
* Odložiť starého človeka, obnoviť sa premenou zmýšľania
* Slnko nech nezapadá nad vaším hnevom
* Láskavosť a milosrdenstvo

# Meditácia a kontemplácia (meditatio, contemplatio)

* Je v našom stredisku (v rodine) nejaké rozdelenie? Viditeľné alebo len také skryté (vzďaľovanie sa navzájom)?
* Medituj o svojich bratoch a sestrách – sú deťmi Boha, ktorého chceš milovať. A on ich miluje tak ako teba ... aj napriek ich slabostiam ... aj teba napriek tvojim slabostiam
* Aké dary majú moji bratia a moje sestry v spoločenstve ... som tomu rád? Viem sa z toho tešiť? ...
* Uvažuj nad svojimi darmi pre spoločenstvo ... iste nejaké sú ... možno maličké ... ale iste sú
* Čo robím pre jednotu Kristovho tela ...
* Nezostávajú vo mne dlho niektoré nedopovedané veci, spory, výhrady?
* Láskavosť dvere otvára, milosrdenstvo ich drží otvorené, keby ich chcel niekto zabuchnúť

# Modlitba, útecha (oratio, consolatio)

* Oslovený týmito podnetmi, o čo potrebujem najviac prosiť?
* Kde sa cítim taký slabý, neschopný?

# Rozlišovanie, rozhodnutie, konanie (discretio, deliberatio, actio)

* Ako sa budem usilovať budovať jednotu?
* V čom by mohol byť sv. František Saleský naším učiteľom? Videl som už film o Hesle 2022 s titulkami? Našiel som si čas vrátiť sa ku dňom spirituality? Počul som už syntézu hesla? Prehlbujem sa v poznaní sv. Františka Saleského?
* Iné ...